65 ad Hebraeos

Text from romanliturgy.org

E-book created by A.S.Drury

$Id: 65_hebr.html,v 1.3 2013/02/10 22:39:42 asdrury Exp $

Table of Contents

1. Introduction

2. Missae

3. Notae

4. Sources

5. 1 2 3 4 5 6 7 8 9 10 11 12 13

Introduction

This edition combines the text of the Nova Vulgata from RomanLiturgy.org with information from the Missale Romanum, 1962. A future edition will provide a similar treatment using information from Ordo lectionum missae.

This work is based on the following principles:

1. First, Latin is the language of Roman Catholic Christianity. See, e.g., the motu proprio Latina Lingua in Latin or English. Furthermore, the Nova Vulgata is the "typical" Catholic Bible, the blueprint or template for all other Catholic Bibles. See, e.g., this Constitutio Apostolica in Latin or English.

2. Second, when studying the Bible, it is sometimes helpful to know how the Church has traditionally used a passage. So, this edition is intended to make it easy to answer the following questions:

- Where has the Church used this passage in her Liturgy? See the notes at the end of each chapter, where applicable.

- What else is read with this passage? What other passages has the Church brought together with this one? Click on the name of a Mass referenced in the notes at the end of each chapter to get a sense of the context in which a passage is used. (Hint: Use the back button to go back.)

Other info:

- Note for students of Latin: This e-book works well with An Electronic Latin Dictionary by Lucas Nicolato.

- The latest version is available from GMR@sourceforge.net.

- Please send errors to moc.laimg@yrurd.ruhtra-reversed.

Capitulum 1

1.1  Multifariam et multis modis olim Deus locutus patribus in prophetis,

1.2  in novissimis his diebus locutus est nobis in Filio, quem constituit heredem universorum, per quem fecit et sæcula;

1.3  qui, cum sit splendor gloriæ et figura substantiæ eius et portet omnia verbo virtutis suæ, purgatione peccatorum facta, consedit ad dexteram maiestatis in excelsis,

1.4  tanto melior angelis effectus, quanto differentius præ illis nomen hereditavit.

1.5  Cui enim dixit aliquando angelorum: « Filius meus es tu; ego hodie genui te » et rursum: « Ego ero illi in patrem, et ipse erit mihi in filium »?

1.6  Cum autem iterum introducit primogenitum in orbem terræ, dicit: « Et adorent eum omnes angeli Dei ».

1.7  Et ad angelos quidem dicit: « Qui facit angelos suos spiritus et ministros suos flammam ignis »;

1.8  ad Filium autem: « Thronus tuus, Deus, in sæculum sæculi, et virga æquitatis virga regni tui.

1.9  Dilexisti iustitiam et odisti iniquitatem, propterea unxit te Deus, Deus tuus, oleo exsultationis præ participibus tuis »

1.10  et: « Tu in principio, Domine, terram fundasti; et opera manuum tuarum sunt cæli.

1.11  Ipsi peribunt, tu autem permanes; et omnes ut vestimentum veterascent,

1.12  et velut amictum involves eos, sicut vestimentum et mutabuntur. Tu autem idem es, et anni tui non deficient ».

1.13  Ad quem autem angelorum dixit aliquando: « Sede a dextris meis, donec ponam inimicos tuos scabellum pedum tuorum »?

1.14  Nonne omnes sunt administratorii spiritus, qui in ministerium mittuntur propter eos, qui hereditatem capient salutis?

Missale Romanum, 1962

- Hebr. 1, 1-12, Epistola, In Nativitate Domini ad tertiam Missam in Die Nativitatis Domini (MR 133)

- Hebr. 1, 1-2, Alleluia, In Octava Nativitatis Domini (MR 230)

Capitulum 2

2.1  Propterea abundantius oportet observare nos ea, quæ audivimus, ne forte præterfluamus.

2.2  Si enim, qui per angelos dictus est, sermo factus est firmus, et omnis prævaricatio et inobœdientia accepit iustam mercedis retributionem,

2.3  quomodo nos effugiemus, si tantam neglexerimus salutem? Quæ, cum initium accepisset enarrari per Dominum, ab eis, qui audierunt, in nos confirmata est,

2.4  contestante Deo signis et portentis et variis virtutibus et Spiritus Sancti distributionibus secundum suam voluntatem.

2.5  Non enim angelis subiecit orbem terræ futurum, de quo loquimur.

2.6  Testatus est autem in quodam loco quis dicens: « Quid est homo, quod memor es eius, aut filius hominis, quoniam visitas eum?

2.7  Minuisti eum paulo minus ab angelis, gloria et honore coronasti eum,

2.8  omnia subiecisti sub pedibus eius ». In eo enim quod ei omnia subiecit, nihil dimisit non subiectibile ei. Nunc autem necdum videmus omnia subiecta ei;

2.9  eum autem, qui paulo minus ab angelis minoratus est, videmus Iesum propter passionem mortis gloria et honore coronatum, ut gratia Dei pro omnibus gustaverit mortem.

2.10  Decebat enim eum, propter quem omnia et per quem omnia, qui multos filios in gloriam adduxit, ducem salutis eorum per passiones consummare.

2.11  Qui enim sanctificat et qui sanctificantur, ex uno omnes; propter quam causam non erubescit fratres eos vocare

2.12  dicens: « Nuntiabo nomen tuum fratribus meis, in medio ecclesiæ laudabo te»;

2.13  et iterum: « Ego ero fidens in eum »; et iterum: « Ecce ego et pueri, quos mihi dedit Deus ».

2.14  Quia ergo pueri communicaverunt sanguini et carni, et ipse similiter participavit iisdem, ut per mortem destrueret eum, qui habebat mortis imperium, id est Diabolum,

2.15  et liberaret eos, qui timore mortis per totam vitam obnoxii erant servituti.

2.16  Nusquam enim angelos apprehendit, sed semen Abrahæ apprehendit.

2.17  Unde debuit per omnia fratribus similari, ut misericors fieret et fidelis pontifex in iis, quæ sunt ad Deum, ut repropitiaret delicta populi;

2.18  in quo enim passus est ipse tentatus, potens est eis, qui tentantur, auxiliari.

Capitulum 3

3.1  Unde, fratres sancti, vocationis cælestis participes, considerate apostolum et pontificem confessionis nostræ Iesum,

3.2  qui fidelis est ei, qui fecit illum, sicut et Moyses in tota domo illius.

3.3  Amplioris enim gloriæ iste præ Moyse dignus est habitus, quanto ampliorem honorem habet quam domus, qui fabricavit illam.

3.4  Omnis namque domus fabricatur ab aliquo; qui autem omnia fabricavit, Deus est.

3.5  Et Moyses quidem fidelis erat in tota domo eius tamquam famulus in testimonium eorum, quæ dicenda erant,

3.6  Christus vero tamquam Filius super domum illius; cuius domus sumus nos, si fiduciam et gloriationem spei retineamus.

3.7  Quapropter, sicut dicit Spiritus Sanctus: « Hodie, si vocem eius audieritis,

3.8  nolite obdurare corda vestra sicut in exacerbatione, secundum diem tentationis in deserto,

3.9  ubi tentaverunt me patres vestri in probatione et viderunt opera mea

3.10  quadraginta annos. Propter quod infensus fui generationi huic et dixi: Semper errant corde. Ipsi autem non cognoverunt vias meas;

3.11  sicut iuravi in ira mea: Non introibunt in requiem meam ».

3.12  Videte, fratres, ne forte sit in aliquo vestrum cor malum incredulitatis discedendi a Deo vivo,

3.13  sed adhortamini vosmetipsos per singulos dies, donec illud « hodie » vocatur, ut non obduretur quis ex vobis fallacia peccati;

3.14  participes enim Christi effecti sumus, si tamen initium substantiæ usque ad finem firmum retineamus,

3.15  dum dicitur: « Hodie, si vocem eius audieritis, nolite obdurare corda vestra quemadmodum in illa exacerbatione ».

3.16  Qui sunt enim qui audientes exacerbaverunt? Nonne universi, qui profecti sunt ab Ægypto per Moysen?

3.17  Quibus autem infensus fuit quadraginta annos? Nonne illis, qui peccaverunt, quorum membra ceciderunt in deserto?

3.18  Quibus autem iuravit non introire in requiem ipsius, nisi illis, qui increduli fuerunt?

3.19  Et videmus quia non potuerunt introire propter incredulitatem.

Capitulum 4

4.1  Timeamus ergo, ne forte, relicta pollicitatione introeundi in requiem eius, existimetur aliquis ex vobis deesse;

4.2  etenim et nobis evangelizatum est quemadmodum et illis, sed non profuit illis sermo auditus, non commixtis fide cum iis, qui audierant.

4.3  Ingredimur enim in requiem, qui credidimus, quemadmodum dixit: « Sicut iuravi in ira mea: Non introibunt in requiem meam », et quidem operibus ab institutione mundi factis.

4.4  Dixit enim quodam loco de die septima sic: «Et requievit Deus die septima ab omnibus operibus suis »;

4.5  et in isto rursum: « Non introibunt in requiem meam ».

4.6  Quoniam ergo superest quosdam introire in illam, et hi, quibus prioribus evangelizatum est, non introierunt propter inobœdientiam,

4.7  iterum terminat diem quendam, «  Hodie », in David dicendo post tantum temporis, sicut supra dictum est: « Hodie, si vocem eius audieritis, nolite obdurare corda vestra ».

4.8  Nam, si eis Iesus requiem præstitisset, non de alio loqueretur posthac die.

4.9  Itaque relinquitur sabbatismus populo Dei;

4.10  qui enim ingressus est in requiem eius, etiam ipse requievit ab operibus suis, sicut a suis Deus.

4.11  Festinemus ergo ingredi in illam requiem, ut ne in idipsum quis incidat inobœdientiæ exemplum.

4.12  Vivus est enim Dei sermo et efficax et penetrabilior omni gladio ancipiti et pertingens usque ad divisionem animæ ac spiritus, compagum quoque et medullarum, et discretor cogitationum et intentionum cordis;

4.13  et non est creatura invisibilis in conspectu eius, omnia autem nuda et aperta sunt oculis eius, ad quem nobis sermo.

4.14  Habentes ergo pontificem magnum, qui penetravit cælos, Iesum Filium Dei, teneamus confessionem.

4.15  Non enim habemus pontificem, qui non possit compati infirmitatibus nostris, tentatum autem per omnia secundum similitudinem absque peccato;

4.16  adeamus ergo cum fiducia ad thronum gratiæ, ut misericordiam consequamur et gratiam inveniamus in auxilium opportunum.

Missale Romanum, 1962

- Hebr. 4, 16, Ant. ad Introitum, Immaculati Cordis B. Mariae Virginis (MR 3423)

Capitulum 5

5.1  Omnis namque pontifex ex hominibus assumptus pro hominibus constituitur in his, quæ sunt ad Deum, ut offerat dona et sacrificia pro peccatis;

5.2  qui æque condolere possit his, qui ignorant et errant, quoniam et ipse circumdatus est infirmitate

5.3  et propter eam debet, quemadmodum et pro populo, ita etiam pro semetipso offerre pro peccatis.

5.4  Nec quisquam sumit sibi illum honorem, sed qui vocatur a Deo tamquam et Aaron.

5.5  Sic et Christus non semetipsum glorificavit, ut pontifex fieret, sed qui locutus est ad eum: « Filius meus es tu; ego hodie genui te »;

5.6  quemadmodum et in alio dicit: « Tu es sacerdos in æternum secundum ordinem Melchisedech ».

5.7  Qui in diebus carnis suæ, preces supplicationesque ad eum, qui possit salvum illum a morte facere, cum clamore valido et lacrimis offerens et exauditus pro sua reverentia, nota

5.8  et quidem cum esset Filius, didicit ex his, quæ passus est, obœdientiam;

5.9  et, consummatus, factus est omnibus obœdientibus sibi auctor salutis æternæ,

5.10  appellatus a Deo pontifex iuxta ordinem Melchisedech.

5.11  De quo grandis nobis sermo et ininterpretabilis ad dicendum, quoniam segnes facti estis ad audiendum.

5.12  Etenim cum deberetis magistri esse propter tempus, rursum indigetis, ut vos doceat aliquis elementa exordii sermonum Dei, et facti estis, quibus lacte opus sit, non solido cibo.

5.13  Omnis enim, qui lactis est particeps, expers est sermonis iustitiæ, parvulus enim est;

5.14  perfectorum autem est solidus cibus, eorum, qui pro consuetudine exercitatos habent sensus ad discretionem boni ac mali.

Missale Romanum, 1962

- Hebr. 5, 1-6, Epistola, De V die infra octavam Nativitatis Domini S. Thomae Ep. et Mart. (MR 209)

- Hebr. 5, 1-6, Epistola, S. Iosaphat Ep. et Mart. (MR 4098)

Capitulum 6

6.1  Quapropter prætermittentes inchoationis Christi sermonem ad perfectionem feramur, non rursum iacientes fundamentum pænitentiæ ab operibus mortuis et fidei ad Deum,

6.2  baptismatum doctrinæ, impositionis quoque manuum, ac resurrectionis mortuorum et iudicii æterni.

6.3  Et hoc faciemus, si quidem permiserit Deus.

6.4  Impossibile est enim eos, qui semel sunt illuminati, gustaverunt etiam donum cæleste et participes sunt facti Spiritus Sancti

6.5  et bonum gustaverunt Dei verbum virtutesque sæculi venturi

6.6  et prolapsi sunt, rursus renovari ad pænitentiam, rursum crucifigentes sibimetipsis Filium Dei et ostentui habentes.

6.7  Terra enim sæpe venientem super se bibens imbrem et generans herbam opportunam illis, propter quos et colitur, accipit benedictionem a Deo;

6.8  proferens autem spinas ac tribulos reproba est et maledicto proxima, cuius finis in combustionem.

6.9  Confidimus autem de vobis, dilectissimi, meliora et viciniora saluti, tametsi ita loquimur;

6.10  non enim iniustus Deus, ut obliviscatur operis vestri et dilectionis, quam ostendistis nomini ipsius, qui ministrastis sanctis et ministratis.

6.11  Cupimus autem unumquemque vestrum eandem ostentare sollicitudinem ad expletionem spei usque in finem,

6.12  ut non segnes efficiamini, verum imitatores eorum, qui fide et patientia hereditant promissiones.

6.13  Abrahæ namque promittens Deus, quoniam neminem habuit, per quem iuraret maiorem, iuravit per semetipsum

6.14  dicens: « Utique benedicens benedicam te et multiplicans multiplicabo te »;

6.15  et sic longanimiter ferens adeptus est repromissionem.

6.16  Homines enim per maiorem sui iurant, et omnis controversiæ eorum finis ad confirmationem est iuramentum;

6.17  in quo abundantius volens Deus ostendere pollicitationis heredibus immobilitatem consilii sui, se interposuit iure iurando,

6.18  ut per duas res immobiles, in quibus impossibile est mentiri Deum, fortissimum solacium habeamus, qui confugimus ad tenendam propositam spem;

6.19  quam sicut ancoram habemus animæ, tutam ac firmam et incedentem usque in interiora velaminis,

6.20  ubi præcursor pro nobis introivit Iesus, secundum ordinem Melchisedech pontifex factus in æternum.

Capitulum 7

7.1  Hic enim Melchisedech, rex Salem, sacerdos Dei summi, qui obviavit Abrahæ regresso a cæde regum et benedixit ei,

7.2  cui et decimam omnium divisit Abraham, primum quidem, qui interpretatur rex iustitiæ, deinde autem et rex Salem, quod est rex Pacis,

7.3  sine patre, sine matre, sine genealogia, neque initium dierum neque finem vitæ habens, assimilatus autem Filio Dei, manet sacerdos in perpetuum.

7.4  Intuemini autem quantus sit hic, cui et decimam dedit de præcipuis Abraham patriarcha.

7.5  Et illi quidem, qui de filiis Levi sacerdotium accipiunt, mandatum habent decimas sumere a populo secundum legem, id est a fratribus suis, quamquam et ipsi exierunt de lumbis Abrahæ;

7.6  hic autem, cuius generatio non annumeratur in eis, decimam sumpsit ab Abraham et eum, qui habebat repromissiones, benedixit.

7.7  Sine ulla autem contradictione, quod minus est, a meliore benedicitur.

7.8  Et hic quidem decimas morientes homines sumunt; ibi autem testimonium accipiens quia vivit.

7.9  Et, ut ita dictum sit, per Abraham et Levi, qui decimas accipit, decimatus est;

7.10  adhuc enim in lumbis patris erat, quando obviavit ei Melchisedech.

7.11  Si ergo consummatio per sacerdotium leviticum erat, populus enim sub ipso legem accepit, quid adhuc necessarium secundum ordinem Melchisedech alium surgere sacerdotem et non secundum ordinem Aaron dici?

7.12  Translato enim sacerdotio, necesse est, ut et legis translatio fiat.

7.13  De quo enim hæc dicuntur, ex alia tribu est, ex qua nullus altari præsto fuit;

7.14  manifestum enim quod ex Iuda ortus sit Dominus noster, in quam tribum nihil de sacerdotibus Moyses locutus est.

7.15  Et amplius adhuc manifestum est, si secundum similitudinem Melchisedech exsurgit alius sacerdos,

7.16  qui non secundum legem mandati carnalis factus est sed secundum virtutem vitæ insolubilis,

7.17  testimonium enim accipit: « Tu es sacerdos in æternum secundum ordinem Melchisedech ».

7.18  Reprobatio quidem fit præcedentis mandati propter infirmitatem eius et inutilitatem,

7.19  nihil enim ad perfectum adduxit lex; introductio vero melioris spei, per quam proximamus ad Deum.

7.20  Et quantum non est sine iure iurando; illi quidem sine iure iurando sacerdotes facti sunt,

7.21  hic autem cum iure iurando per eum, qui dicit ad illum: « Iuravit Dominus et non pænitebit eum: Tu es sacerdos in æternum »,

7.22  in tantum et melioris testamenti sponsor factus est Iesus.

7.23  Et illi quidem plures facti sunt sacerdotes, idcirco quod morte prohibebantur permanere;

7.24  hic autem eo quod manet in æternum, intransgressibile habet sacerdotium;

7.25  unde et salvare in perpetuum potest accedentes per semetipsum ad Deum, semper vivens ad interpellandum pro eis.

7.26  Talis enim et decebat ut nobis esset pontifex, sanctus, innocens, impollutus, segregatus a peccatoribus et excelsior cælis factus;

7.27  qui non habet necessitatem cotidie, quemadmodum pontifices, prius pro suis delictis hostias offerre, deinde pro populi; hoc enim fecit semel semetipsum offerendo.

7.28  Lex enim homines constituit pontifices infirmitatem habentes; sermo autem iuris iurandi, quod post legem est, Filium in æternum consummatum.

Missale Romanum, 1962

- Hebr. 7, 23-27, Epistola, Ss. Cyrilli et Methodii Epp. et Cc. (MR 2998)

- Hebr. 7, 23-27, Epistola, Commune Confessoris Pontificis (MR 4320)

Capitulum 8

8.1  Caput autem super ea, quæ dicuntur: talem habemus pontificem, qui consedit in dextera throni Maiestatis in cælis,

8.2  sanctorum minister et tabernaculi veri, quod fixit Dominus, non homo.

8.3  Omnis enim pontifex ad offerenda munera et hostias constituitur; unde necesse erat et hunc habere aliquid, quod offerret.

8.4  Si ergo esset super terram, nec esset sacerdos, cum sint qui offerant secundum legem munera;

8.5  qui figuræ et umbræ deserviunt cælestium, sicut responsum est Moysi, cum consummaturus esset tabernaculum: « Vide enim, inquit, omnia facies secundum exemplar, quod tibi ostensum est in monte ».

8.6  Nunc autem differentius sortitus est ministerium, quanto et melioris testamenti mediator est, quod in melioribus repromissionibus sancitum est.

8.7  Nam si illud prius culpa vacasset, non secundi locus inquireretur;

8.8  vituperans enim eos dicit: « Ecce dies veniunt, dicit Dominus, et consummabo super domum Israel et super domum Iudæ testamentum novum;

8.9  non secundum testamentum, quod feci patribus eorum in die, qua apprehendi manum illorum, ut educerem illos de terra Ægypti; quoniam ipsi non permanserunt in testamento meo, et ego neglexi eos, dicit Dominus.

8.10  Quia hoc est testamentum, quod testabor domui Israel post dies illos, dicit Dominus, dando leges meas in mentem eorum, et in corde eorum superscribam eas; et ero eis in Deum, et ipsi erunt mihi in populum.

8.11  Et non docebit unusquisque civem suum, et unusquisque fratrem suum dicens: «Cognosce Dominum»; quoniam omnes scient me, a minore usque ad maiorem eorum,

8.12  quia propitius ero iniquitatibus eorum et peccatorum illorum iam non memorabor ».

8.13  Dicendo « novum » veteravit prius; quod autem antiquatur et senescit, prope interitum est.

Capitulum 9

9.1  Habuit ergo et prius præcepta cultus et Sanctum huius sæculi.

9.2  Tabernaculum enim præparatum est primum, in quo inerat candelabrum et mensa et propositio panum, quod dicitur Sancta;

9.3  post secundum autem velamentum, tabernaculum, quod dicitur Sancta Sanctorum,

9.4  aureum habens turibulum et arcam testamenti circumtectam ex omni parte auro, in qua urna aurea habens manna et virga Aaron, quæ fronduerat, et tabulæ testamenti,

9.5  superque eam cherubim gloriæ obumbrantia propitiatorium; de quibus non est modo dicendum per singula.

9.6  His vero ita præparatis, in prius quidem tabernaculum semper intrant sacerdotes sacrorum officia consummantes;

9.7  in secundum autem semel in anno solus pontifex, non sine sanguine, quem offert pro suis et populi ignorantiis;

9.8  hoc significante Spiritu Sancto, nondum propalatam esse sanctorum viam, adhuc priore tabernaculo habente statum;

9.9  quæ parabola est temporis instantis, iuxta quam munera et hostiæ offeruntur, quæ non possunt iuxta conscientiam perfectum facere servientem,

9.10  solummodo in cibis et in potibus et variis baptismis, quæ sunt præcepta carnis usque ad tempus correctionis imposita.

9.11  Christus autem cum advenit pontifex futurorum bonorum, per amplius et perfectius tabernaculum, non manufactum, id est non huius creationis,

9.12  neque per sanguinem hircorum et vitulorum sed per proprium sanguinem introivit semel in Sancta, æterna redemptione inventa.

9.13  Si enim sanguis hircorum et taurorum et cinis vitulæ aspersus inquinatos sanctificat ad emundationem carnis,

9.14  quanto magis sanguis Christi, qui per Spiritum æternum semetipsum obtulit immaculatum Deo, emundabit conscientiam nostram ab operibus mortuis ad serviendum Deo viventi.

9.15  Et ideo novi testamenti mediator est, ut, morte intercedente in redemptionem earum prævaricationum, quæ erant sub priore testamento, repromissionem accipiant, qui vocati sunt æternæ hereditatis.

9.16  Ubi enim testamentum, mors necesse est afferatur testatoris;

9.17  testamentum autem in mortuis est confirmatum, nondum enim valet, dum vivit, qui testatus est.

9.18  Unde ne prius quidem sine sanguine dedicatum est;

9.19  enuntiato enim omni mandato secundum legem a Moyse universo populo, accipiens sanguinem vitulorum et hircorum cum aqua et lana coccinea et hyssopo, ipsum librum et omnem populum aspersit

9.20  dicens: « Hic sanguis testamenti, quod mandavit ad vos Deus »;

9.21  etiam tabernaculum et omnia vasa ministerii sanguine similiter aspersit.

9.22  Et omnia pæne in sanguine mundantur secundum legem, et sine sanguinis effusione non fit remissio.

9.23  Necesse erat ergo figuras quidem cælestium his mundari, ipsa autem cælestia melioribus hostiis quam istis.

9.24  Non enim in manufacta Sancta Christus introivit, quæ sunt similitudo verorum, sed in ipsum cælum, ut appareat nunc vultui Dei pro nobis;

9.25  neque ut sæpe offerat semetipsum, quemadmodum pontifex intrat in Sancta per singulos annos in sanguine alieno.

9.26  Alioquin oportebat eum frequenter pati ab origine mundi; nunc autem semel in consummatione sæculorum ad destitutionem peccati per sacrificium sui manifestatus est.

9.27  Et quemadmodum statutum est hominibus semel mori, post hoc autem iudicium,

9.28  sic et Christus, semel oblatus ad multorum auferenda peccata, secundo sine peccato apparebit exspectantibus se in salutem. nota

Missale Romanum, 1962

- Hebr. 9, 2-12, Epistola, Sabbato Quatuor Temporum septembris (MR 1650)

- Hebr. 9, 11-15, Epistola, Dominica I Passionis (MR 755)

- Hebr. 9, 11-15, Epistola, Pretiosissimi Sanguinis D.N.I.C. (MR 2939)

- Hebr. 9, 28, Ant. ad Communionem, Pretiosissimi Sanguinis D.N.I.C. (MR 2947)

Capitulum 10

10.1  Umbram enim habens lex bonorum futurorum, non ipsam imaginem rerum, per singulos annos iisdem ipsis hostiis, quas offerunt indesinenter, numquam potest accedentes perfectos facere.

10.2  Alioquin nonne cessassent offerri, ideo quod nullam haberent ultra conscientiam peccatorum cultores semel mundati?

10.3  Sed in ipsis commemoratio peccatorum per singulos annos fit.

10.4  Impossibile enim est sanguinem taurorum et hircorum auferre peccata.

10.5  Ideo ingrediens mundum dicit: « Hostiam et oblationem noluisti, corpus autem aptasti mihi; nota

10.6  holocautomata et sacrificia pro peccato non tibi placuerunt.

10.7  Tunc dixi: Ecce venio, in capitulo libri scriptum est de me, ut faciam, Deus, voluntatem tuam ».

10.8  Superius dicens: « Hostias et oblationes et holocautomata et sacrificia pro peccato noluisti, nec placuerunt tibi », quæ secundum legem offeruntur,

10.9  tunc dixit: « Ecce venio, ut faciam voluntatem tuam ». Aufert primum, ut secundum statuat;

10.10  in qua voluntate sanctificati sumus per oblationem corporis Christi Iesu in semel.

10.11  Et omnis quidem sacerdos stat cotidie ministrans et easdem sæpe offerens hostias, quæ numquam possunt auferre peccata.

10.12  Hic autem, una pro peccatis oblata hostia, in sempiternum consedit in dextera Dei,

10.13  de cetero exspectans, donec ponantur inimici eius scabellum pedum eius;

10.14  una enim oblatione consummavit in sempiternum eos, qui sanctificantur.

10.15  Testificatur autem nobis et Spiritus Sanctus; postquam enim dixit:

10.16  « Hoc est testamentum, quod testabor ad illos post dies illos, dicit Dominus, dando leges meas in cordibus eorum, et in mente eorum superscribam eas;

10.17  et peccatorum eorum et iniquitatum eorum iam non recordabor amplius ».

10.18  Ubi autem horum remissio, iam non oblatio pro peccato.

10.19  Habentes itaque, fratres, fiduciam in introitum Sanctorum in sanguine Iesu, nota

10.20  quam initiavit nobis viam novam et viventem per velamen, id est carnem suam,

10.21  et sacerdotem magnum super domum Dei,

10.22  accedamus cum vero corde in plenitudine fidei, aspersi corda a conscientia mala et abluti corpus aqua munda;

10.23  teneamus spei confessionem indeclinabilem, fidelis enim est, qui repromisit;

10.24  et consideremus invicem in provocationem caritatis et bonorum operum,

10.25  non deserentes congregationem nostram, sicut est consuetudinis quibusdam, sed exhortantes, et tanto magis quanto videtis appropinquantem diem.

10.26  Voluntarie enim peccantibus nobis, post acceptam notitiam veritatis, iam non relinquitur pro peccatis hostia,

10.27  terribilis autem quædam exspectatio iudicii, et ignis æmulatio, quæ consumptura est adversarios.

10.28  Irritam quis faciens legem Moysis, sine ulla miseratione duobus vel tribus testibus moritur;

10.29  quanto deteriora putatis merebitur supplicia, qui Filium Dei conculcaverit et sanguinem testamenti communem duxerit, in quo sanctificatus est, et Spiritui gratiæ contumeliam fecerit?

10.30  Scimus enim eum, qui dixit: « Mihi vindicta, ego retribuam »; et iterum: « Iudicabit Dominus populum suum ».

10.31  Horrendum est incidere in manus Dei viventis.

10.32  Rememoramini autem pristinos dies, in quibus illuminati magnum certamen sustinuistis passionum,

10.33  in altero quidem opprobriis et tribulationibus spectaculum facti, in altero autem socii taliter conversantium effecti;

10.34  nam et vinctis compassi estis et rapinam bonorum vestrorum cum gaudio suscepistis, cognoscentes vos habere meliorem substantiam et manentem.

10.35  Nolite itaque abicere confidentiam vestram, quæ magnam habet remunerationem;

10.36  patientia enim vobis necessaria est, ut voluntatem Dei facientes reportetis promissionem.

10.37  Adhuc enim modicum quantulum, qui venturus est, veniet et non tardabit.

10.38  Iustus autem meus ex fide vivet; quod si subtraxerit se, non sibi complacet in eo anima mea.

10.39  Nos autem non sumus subtractionis in perditionem, sed fidei in acquisitionem animæ.

Missale Romanum, 1962

- Hebr. 10, 5, Tractus, Dominica I post Epiphaniam Sanctae Familiae Iesu, Mariae, Ioseph (MR 266)

- Hebr. 10, 32-38, Epistola, Ss. Marii, Marthae, Audifacis et Abachum Mm. (MR 1956)

- Hebr. 10, 32-38, Epistola, Ss. Basilidis, Cyrini, Naboris et Nazarii Mm. (MR 2768)

- Hebr. 10, 32-38, Epistola, Ss. Processi et Martiniani, Martyrum (MR 2964)

- Hebr. 10, 32-38, Epistola, Ss. Ianuarii Ep. et Sociorum Martyrum (MR 3668)

- Hebr. 10, 32-38, Epistola, Ss. Vitalis et Agricolae Martyrum (MR 4036)

- Hebr. 10, 32-38, Epistola, Commune Plurimorum Martyrum extra tempus Paschale (MR 4262)

Capitulum 11

11.1  Est autem fides sperandorum substantia, rerum argumentum non apparentium.

11.2  In hac enim testimonium consecuti sunt seniores.

11.3  Fide intellegimus aptata esse sæcula verbo Dei, ut ex invisibilibus visibilia facta sint.

11.4  Fide ampliorem hostiam Abel quam Cain obtulit Deo, per quam testimonium consecutus est esse iustus, testimonium perhibente muneribus eius Deo; et per illam defunctus adhuc loquitur.

11.5  Fide Henoch translatus est, ne videret mortem, et non inveniebatur, quia transtulit illum Deus; ante translationem enim testimonium accepit placuisse Deo.

11.6  Sine fide autem impossibile placere; credere enim oportet accedentem ad Deum quia est et inquirentibus se remunerator fit.

11.7  Fide Noe, responso accepto de his, quæ adhuc non videbantur, reveritus aptavit arcam in salutem domus suæ; per quam damnavit mundum, et iustitiæ, quæ secundum fidem est, heres est institutus.

11.8  Fide vocatus Abraham obœdivit in locum exire, quem accepturus erat in hereditatem; et exivit nesciens quo iret.

11.9  Fide peregrinatus est in terra promissionis tamquam in aliena, in casulis habitando cum Isaac et Iacob, coheredibus promissionis eiusdem;

11.10  exspectabat enim fundamenta habentem civitatem, cuius artifex et conditor Deus.

11.11  Fide — et ipsa Sara sterilis — virtutem in conceptionem seminis accepit etiam præter tempus ætatis, quoniam fidelem credidit esse, qui promiserat;

11.12  propter quod et ab uno orti sunt, et hoc emortuo, tamquam sidera cæli in multitudine, et sicut arena, quæ est ad oram maris, innumerabilis.

11.13  Iuxta fidem defuncti sunt omnes isti, non acceptis promissionibus, sed a longe eas aspicientes et salutantes, et confitentes quia peregrini et hospites sunt supra terram;

11.14  qui enim hæc dicunt, significant se patriam inquirere.

11.15  Et si quidem illius meminissent, de qua exierant, habebant utique tempus revertendi;

11.16  nunc autem meliorem appetunt, id est cælestem. Ideo non confunditur Deus vocari Deus eorum, paravit enim illis civitatem.

11.17  Fide obtulit Abraham Isaac, cum tentaretur; et unigenitum offerebat ille, qui susceperat promissiones,

11.18  ad quem dictum erat: « In Isaac vocabitur tibi semen »,

11.19  arbitratus quia et a mortuis suscitare potens est Deus; unde eum et in parabola reportavit.

11.20  Fide et de futuris benedixit Isaac Iacob et Esau.

11.21  Fide Iacob moriens singulis filiorum Ioseph benedixit et adoravit super fastigium virgæ suæ.

11.22  Fide Ioseph moriens de profectione filiorum Israel memoratus est et de ossibus suis mandavit.

11.23  Fide Moyses natus occultatus est mensibus tribus a parentibus suis, eo quod vidissent formosum infantem et non timuerunt regis edictum.

11.24  Fide Moyses grandis factus negavit se dici filium filiæ pharaonis,

11.25  magis eligens affligi cum populo Dei quam temporalem peccati habere iucunditatem,

11.26  maiores divitias æstimans thesauris Ægypti improperium Christi; aspiciebat enim in remunerationem.

11.27  Fide reliquit Ægyptum non veritus animositatem regis, invisibilem enim tamquam videns sustinuit.

11.28  Fide celebravit Pascha et sanguinis effusionem, ne, qui vastabat primogenita, tangeret ea.

11.29  Fide transierunt mare Rubrum tamquam per aridam terram, quod experti Ægyptii devorati sunt.

11.30  Fide muri Iericho ruerunt circuiti diebus septem.

11.31  Fide Rahab meretrix non periit cum incredulis, quia exceperat exploratores cum pace.

11.32  Et quid adhuc dicam? Deficiet enim me tempus enarrantem de Gedeon, Barac, Samson, Iephte, David et Samuel atque prophetis,

11.33  qui per fidem devicerunt regna, operati sunt iustitiam, adepti sunt repromissiones, obturaverunt ora leonum,

11.34  exstinxerunt impetum ignis, effugerunt aciem gladii, convaluerunt de infirmitate, fortes facti sunt in bello, castra verterunt exterorum;

11.35  acceperunt mulieres de resurrectione mortuos suos; alii autem distenti sunt, non suscipientes redemptionem, ut meliorem invenirent resurrectionem;

11.36  alii vero ludibria et verbera experti sunt, insuper et vincula et carcerem;

11.37  lapidati sunt, secti sunt, in occisione gladii mortui sunt, circumierunt in melotis, in pellibus caprinis, egentes, angustiati, afflicti,

11.38  quibus dignus non erat mundus, in solitudinibus errantes et montibus et speluncis et in cavernis terræ.

11.39  Et hi omnes testimonium per fidem consecuti non reportaverunt promissionem,

11.40  Deo pro nobis melius aliquid providente, ut ne sine nobis consummarentur.

Missale Romanum, 1962

- Hebr. 11, 33-39, Epistola, Ss. Fabiani Papae et Sebastiani Martyrum (MR 1972)

- Hebr. 11, 33-39, Epistola, Ss. Quadraginta Martyrum (MR 2272)

- Hebr. 11, 33-39, Epistola, Ss. Machabaeorum Mm. (MR 3236)

- Hebr. 11, 33-39, Epistola, Ss. Tiburtii et Susannae Virg., Martyrum (MR 3351)

- Hebr. 11, 33-39, Epistola, Ss duodecim Fratrum Martyrum (MR 3537)

- Hebr. 11, 33-39, Epistola, Ss. Quatuor Coronatorum Martyrum (MR 4046)

Capitulum 12

12.1  Ideoque et nos tantam habentes circumpositam nobis nubem testium, deponentes omne pondus et circumstans nos peccatum, per patientiam curramus propositum nobis certamen,

12.2  aspicientes in ducem fidei et consummatorem Iesum, qui pro gaudio sibi proposito sustinuit crucem, confusione contempta, atque in dextera throni Dei sedet.

12.3  Recogitate enim eum, qui talem sustinuit a peccatoribus adversum semetipsum contradictionem, ut ne fatigemini animis vestris deficientes.

12.4  Nondum usque ad sanguinem restitistis adversus peccatum repugnantes;

12.5  et obliti estis exhortationis, quæ vobis tamquam filiis loquitur: « Fili mi, noli neglegere disciplinam Domini neque deficias, dum ab eo argueris:

12.6  quem enim diligit, Dominus castigat, flagellat autem omnem filium, quem recipit ».

12.7  Ad disciplinam suffertis; tamquam filios vos tractat Deus. Quis enim filius, quem non corripit pater?

12.8  Quod si extra disciplinam estis, cuius participes facti sunt omnes, ergo adulterini et non filii estis!

12.9  Deinde patres quidem carnis nostræ habebamus eruditores et reverebamur; non multo magis obtemperabimus Patri spirituum et vivemus?

12.10  Et illi quidem ad tempus paucorum dierum, secundum quod videbatur illis, castigabant; hic autem ad id, quod utile est ad participandam sanctitatem eius.

12.11  Omnis autem disciplina in præsenti quidem videtur non esse gaudii sed mæroris; postea autem fructum pacificum exercitatis per eam reddit iustitiæ.

12.12  Propter quod remissas manus et soluta genua erigite

12.13  et gressus rectos facite pedibus vestris, ut, quod claudum est, non extorqueatur, magis autem sanetur.

12.14  Pacem sectamini cum omnibus et sanctificationem, sine qua nemo videbit Dominum,

12.15  providentes, ne quis desit gratiæ Dei, ne qua radix amaritudinis sursum germinans perturbet, et per illam inquinentur multi;

12.16  ne quis fornicator aut profanus ut Esau, qui propter unam escam vendidit primogenita sua.

12.17  Scitis enim quoniam et postea cupiens hereditare benedictionem reprobatus est; non enim invenit pænitentiæ locum, quamquam cum lacrimis inquisisset eam.

12.18  Non enim accessistis ad tractabilem et ardentem ignem et turbinem et caliginem et procellam

12.19  et tubæ sonum et vocem verborum, quam qui audierunt, recusaverunt, ne ultra eis fieret verbum;

12.20  non enim portabant mandatum: « Et si bestia tetigerit montem, lapidabitur»;

12.21  et ita terribile erat, quod videbatur, Moyses dixit: « Exterritus sum et tremebundus ».

12.22  Sed accessistis ad Sion montem et civitatem Dei viventis, Ierusalem cælestem, et multa milia angelorum, frequentiam

12.23  et ecclesiam primogenitorum, qui conscripti sunt in cælis, et iudicem Deum omnium et spiritus iustorum, qui consummati sunt,

12.24  et testamenti novi mediatorem Iesum et sanguinem aspersionis, melius loquentem quam Abel.

12.25  Videte, ne recusetis loquentem; si enim illi non effugerunt recusantes eum, qui super terram loquebatur, multo magis nos, qui de cælis loquentem avertimus;

12.26  cuius vox movit terram tunc, modo autem pronuntiavit dicens: « Adhuc semel ego movebo non solum terram sed et cælum ».

12.27  Hoc autem « adhuc semel » declarat mobilium translationem tamquam factorum, ut maneant ea, quæ sunt immobilia.

12.28  Itaque, regnum immobile suscipientes, habeamus gratiam, per quam serviamus placentes Deo cum reverentia et metu;

12.29  etenim Deus noster ignis consumens est.

Missale Romanum, 1962

- Hebr. 12, 2, Tractus, S. Pauli a Cruce Conf. (MR 2464)

Capitulum 13

13.1  Caritas fraternitatis maneat.

13.2  Hospitalitatem nolite oblivisci; per hanc enim quidam nescientes hospitio receperunt angelos.

13.3  Mementote vinctorum tamquam simul vincti, laborantium tamquam et ipsi in corpore morantes.

13.4  Honorabile conubium in omnibus, et torus immaculatus; fornicatores enim et adulteros iudicabit Deus.

13.5  Sint mores sine avaritia; contenti præsentibus. Ipse enim dixit: « Non te deseram neque derelinquam »,

13.6  ita ut confidenter dicamus: « Dominus mihi adiutor est, non timebo; quid faciet mihi homo? ».

13.7  Mementote præpositorum vestrorum, qui vobis locuti sunt verbum Dei; quorum intuentes exitum conversationis, imitamini fidem.

13.8  Iesus Christus heri et hodie idem, et in sæcula!

13.9  Doctrinis variis et peregrinis nolite abduci; optimum enim est gratia stabiliri cor, non escis, quæ non profuerunt ambulantibus in eis.

13.10  Habemus altare, de quo edere non habent potestatem, qui tabernaculo deserviunt.

13.11  Quorum enim animalium infertur sanguis pro peccato in Sancta per pontificem, horum corpora cremantur extra castra.

13.12  Propter quod et Iesus, ut sanctificaret per suum sanguinem populum, extra portam passus est.

13.13  Exeamus igitur ad eum extra castra, improperium eius portantes;

13.14  non enim habemus hic manentem civitatem, sed futuram inquirimus.

13.15  Per ipsum ergo offeramus hostiam laudis semper Deo, id est fructum labiorum confitentium nomini eius.

13.16  Beneficientiæ autem et communionis nolite oblivisci; talibus enim hostiis oblectatur Deus.

13.17  Obœdite præpositis vestris et subiacete eis; ipsi enim pervigilant pro animabus vestris quasi rationem reddituri, ut cum gaudio hoc faciant et non gementes; hoc enim non expedit vobis.

13.18  Orate pro nobis; confidimus enim quia bonam conscientiam habemus, in omnibus bene volentes conversari.

13.19  Amplius autem deprecor vos hoc facere, ut quo celerius restituar vobis.

13.20  Deus autem pacis, qui eduxit de mortuis pastorem magnum ovium in sanguine testamenti æterni, Dominum nostrum Iesum,

13.21  aptet vos in omni bono, ut faciatis voluntatem eius, faciens in nobis, quod placeat coram se per Iesum Christum, cui gloria in sæcula sæculorum. Amen.

13.22  Rogo autem vos, fratres, sufferte sermonem exhortationis; etenim perpaucis scripsi vobis.

13.23  Cognoscite fratrem nostrum Timotheum dimissum esse; cum quo, si celerius venerit, videbo vos.

13.24  Salutate omnes præpositos vestros et omnes sanctos. Salutant vos, qui de Italia sunt.

13.25  Gratia cum omnibus vobis.

Missale Romanum, 1962

- Hebr. 13, 7-17, Epistola, S. Nicolae Ep. et Conf. (MR 1854)

Missae

In Nativitate Domini ad tertiam Missam in Die Nativitatis Domini

- Ps. 97, 1, Ant. ad Introitum (MR 131)

- Is. 9, 6, Ant. ad Introitum (MR 131)

- Hebr. 1, 1-12, Epistola (MR 133)

- Ps. 97, 3-4 et 2, Graduale (MR 134)

- Io. 1, 1-14, Evangelium (MR 136)

- Ps. 88, 12 et 15, Ant. ad Offertorium (MR 137)

- Ps. 97, 3, Ant. ad Communionem (MR 139)

De V die infra octavam Nativitatis Domini S. Thomae Ep. et Mart.

- Hebr. 5, 1-6, Epistola (MR 209)

- Sir. 44, 16; Ibid., 20, Graduale (MR 210)

- Io. 10, 14, Alleluia (MR 211)

- Io. 10, 11-16, Evangelium (MR 212)

- Ps. 20, 4-5, Ant. ad Offertorium (MR 213)

- Io. 10, 14, Ant. ad Communionem (MR 216)

In Octava Nativitatis Domini

- Is. 9, 6, Ant. ad Introitum (MR 226)

- Tit. 2, 11-15, Epistola (MR 228)

- Ps. 97, 3-4 et 2, Graduale (MR 229)

- Hebr. 1, 1-2, Alleluia (MR 230)

- Lc. 2, 21, Evangelium (MR 231)

- Ps. 88, 12 et 15, Ant. ad Offertorium (MR 232)

- Ps. 97, 3, Ant. ad Communionem (MR 234)

Dominica I post Epiphaniam Sanctae Familiae Iesu, Mariae, Ioseph

- Ps. 83, 2-3, Ant. ad Introitum (MR 261)

- Prov. 23, 24 et 25, Ant. ad Introitum (MR 261)

- Col. 3, 12-17, Epistola (MR 263)

- Ps. 26, 4, Graduale (MR 264)

- Ps. 83, 5, Graduale (MR 264)

- Is. 45, 15, Alleluia (MR 265)

- Hebr. 10, 5, Tractus (MR 266)

- Prov. 8, 34, Alleluia (MR 267)

- Col. 3, 3, Alleluia (MR 267)

- Lc. 2, 42-52, Evangelium (MR 268)

- Lc. 2, 22, Ant. ad Offertorium (MR 269)

- Lc. 2, 51, Ant. ad Communionem (MR 271)

Dominica I Passionis

- Ps. 42, 1-2; Ibid., 3, Ant. ad Introitum (MR 753)

- Hebr. 9, 11-15, Epistola (MR 755)

- Ps. 142, 9 et 10, Graduale (MR 756)

- Ps. 128, 1-4, Tractus (MR 757)

- Io. 8, 46-59, Evangelium (MR 758)

- Ps. 110, 1 et 118, 17, 107, Ant. ad Offertorium (MR 759)

- I Cor. 11, 24 et 25, Ant. ad Communionem (MR 761)

Sabbato Quatuor Temporum septembris

- Ps. 94, 6-7; Ibid., 1, Ant. ad Introitum (MR 1633)

- Lv. 23, 26-32, Epistola (MR 1635)

- Ps. 78, 9 et 10, Graduale (MR 1636)

- Lv. 23, 39-43, Epistola (MR 1638)

- Ps. 83, 10 et 9, Graduale (MR 1639)

- Mic. 7, 14, 16 et 18-20, Epistola (MR 1641)

- Ps. 89, 13 et 1, Graduale (MR 1642)

- Zach. 8, 14-19, Epistola (MR 1644)

- Ps. 140, 2, Graduale (MR 1645)

- Dan. 3, 47-51, Epistola (MR 1647)

- Dan. 3, 52-56, Hymnus (MR 1648)

- Hebr. 9, 2-12, Epistola (MR 1650)

- Ps. 116, 1-2, Tractus (MR 1651)

- Lc. 13, 6-17, Evangelium (MR 1652)

- Ps. 87, 2-3, Ant. ad Offertorium (MR 1653)

- Lv. 23, 41 et 43, Ant. ad Communionem (MR 1655)

S. Nicolae Ep. et Conf.

- Ps. 131, 1, Ant. ad Introitum (MR 1852)

- Sir. 45, 30, Ant. ad Introitum (MR 1852)

- Hebr. 13, 7-17, Epistola (MR 1854)

- Ps. 88, 21-23, Graduale (MR 1855)

- Ps. 91, 13, Alleluia (MR 1856)

- Mt. 25, 14-23, Evangelium (MR 1857)

- Ps. 88, 25, Ant. ad Offertorium (MR 1858)

- Ps. 88, 36-38, Ant. ad Communionem (MR 1860)

Ss. Marii, Marthae, Audifacis et Abachum Mm.

- Ps. 67, 4; Ibid., 2, Ant. ad Introitum (MR 1953)

- Hebr. 10, 32-38, Epistola (MR 1956)

- Sap. 3, 1, 2 et 3, Graduale (MR 1957)

- Ps. 67, 36, Alleluia (MR 1958)

- Ps. 125, 5-6, Tractus (MR 1959)

- Mt. 24, 3-13, Evangelium (MR 1960)

- Ps. 123, 7, Ant. ad Offertorium (MR 1961)

- Lc. 12, 4, Ant. ad Communionem (MR 1964)

Ss. Fabiani Papae et Sebastiani Martyrum

- Ps. 78, 11, 12 et 10; Ibid. 1, Ant. ad Introitum (MR 1970)

- Hebr. 11, 33-39, Epistola (MR 1972)

- Ex. 15, 11; Ibid., 6, Graduale (MR 1973)

- Ps. 144, 10-11, Alleluia (MR 1974)

- Ps. 125, 5-6, Tractus (MR 1975)

- Lc. 6, 17-23, Evangelium (MR 1976)

- Ps. 31, 11, Ant. ad Offertorium (MR 1977)

- Lc. 6, 18 et 19, Ant. ad Communionem (MR 1979)

Ss. Quadraginta Martyrum

- Ps. 33, 18; Ibid., 2, Ant. ad Introitum (MR 2270)

- Hebr. 11, 33-39, Epistola (MR 2272)

- Ps. 132, 1-2, Graduale (MR 2273)

- Ps. 125, 5-6, Tractus (MR 2274)

- Lc. 6, 17-23, Evangelium (MR 2275)

- Ps. 31, 11, Ant. ad Offertorium (MR 2276)

- Mt. 12, 50, Ant. ad Communionem (MR 2278)

S. Pauli a Cruce Conf.

- Ps. 40, 2, Ant. ad Introitum (MR 2458)

- Gal. 2, 19-20, Ant. ad Introitum (MR 2458)

- I Cor. 1, 17-25, Epistola (MR 2460)

- Rom. 8, 17, Alleluia (MR 2461)

- II Cor. 5, 15, Alleluia (MR 2461)

- I Cor. 2, 2, Graduale (MR 2462)

- Gal. 6, 14, Graduale (MR 2462)

- I Pet. 2, 21, Alleluia (MR 2463)

- II Cor. 4, 10, Tractus (MR 2464)

- I Pet. 4, 1, Tractus (MR 2464)

- Hebr. 12, 2, Tractus (MR 2464)

- Lc. 10, 1-9, Evangelium (MR 2465)

- Eph. 5, 2, Ant. ad Offertorium (MR 2466)

- I Pet. 4, 13, Ant. ad Communionem (MR 2468)

Ss. Basilidis, Cyrini, Naboris et Nazarii Mm.

- Ps. 78, 11, 12 et 10; Ibid., 1, Ant. ad Introitum (MR 2766)

- Hebr. 10, 32-38, Epistola (MR 2768)

- Ps. 78, 10 et 2, Graduale (MR 2769)

- Sir. 44, 14, Alleluia (MR 2770)

- Mt. 24, 3-13, Evangelium (MR 2771)

- Ps. 149, 5-6, Ant. ad Offertorium (MR 2772)

- Ps. 78, 2 et 11, Ant. ad Communionem (MR 2774)

Pretiosissimi Sanguinis D.N.I.C.

- Ps. 88, 2, Ant. ad Introitum (MR 2937)

- Apoc. 5, 9-10, Ant. ad Introitum (MR 2937)

- Hebr. 9, 11-15, Epistola (MR 2939)

- I Io. 5, 6 et 7-8; Ibid., 9, Graduale (MR 2940)

- Rom. 3, 24-25, Tractus (MR 2942)

- Eph. 1, 6-8, Tractus (MR 2942)

- Io. 19, 30-35, Evangelium (MR 2944)

- I Cor. 10, 16, Ant. ad Offertorium (MR 2945)

- Hebr. 9, 28, Ant. ad Communionem (MR 2947)

Ss. Processi et Martiniani, Martyrum

- Ps. 32, 1, Ant. ad Introitum (MR 2962)

- Sir. 44, 15 et 14, Ant. ad Introitum (MR 2962)

- Hebr. 10, 32-38, Epistola (MR 2964)

- Ps. 123, 7-8, Graduale (MR 2965)

- Ps. 67, 4, Alleluia (MR 2966)

- Mt. 16, 24-27, Evangelium (MR 2967)

Ss. Cyrilli et Methodii Epp. et Cc.

- Ps. 131, 9-10; Ibid., 1, Ant. ad Introitum (MR 2996)

- Hebr. 7, 23-27, Epistola (MR 2998)

- Ps. 131, 16-17, Graduale (MR 2999)

- Ps. 109, 4, Alleluia (MR 3000)

- Lc. 10, 1-9, Evangelium (MR 3003)

- Ps. 67, 36, Ant. ad Offertorium (MR 3004)

- Mt. 10, 27, Ant. ad Communionem (MR 3006)

Ss. Machabaeorum Mm.

- Ps. 33, 18; Ibid. 2, Ant. ad Introitum (MR 3234)

- Hebr. 11, 33-39, Epistola (MR 3236)

- Ps. 132, 1-2, Graduale (MR 3237)

- Lc. 12, 1-8, Evangelium (MR 3239)

- Ps. 149, 5-6, Ant. ad Offertorium (MR 3240)

- Lc. 12, 4, Ant. ad Communionem (MR 3242)

Ss. Tiburtii et Susannae Virg., Martyrum

- Ps. 36, 39; Ibid. 1, Ant. ad Introitum (MR 3349)

- Hebr. 11, 33-39, Epistola (MR 3351)

- Ps. 33, 18-19, Graduale (MR 3352)

- Lc. 12, 1-8, Evangelium (MR 3354)

- Sap. 3, 1, 2 et 3, Ant. ad Offertorium (MR 3355)

- Mt. 10, 27, Ant. ad Communionem (MR 3357)

Immaculati Cordis B. Mariae Virginis

- Ps. 44, 2, Ant. ad Introitum (MR 3423)

- Hebr. 4, 16, Ant. ad Introitum (MR 3423)

- Sir. 24, 23-31, Epistola (MR 3426)

- Ps. 12, 6, Graduale (MR 3427)

- Ps. 44, 18, Graduale (MR 3427)

- Lc. 1, 46-47, Alleluia (MR 3428)

- Io. 19, 25-27, Evangelium (MR 3431)

- Lc. 1, 47 et 49, Ant. ad Offertorium (MR 3432)

- Io. 19, 26-27, Ant. ad Communionem (MR 3435)

Ss duodecim Fratrum Martyrum

- Ps. 33, 18; Ibid. 2, Ant. ad Introitum (MR 3535)

- Hebr. 11, 33-39, Epistola (MR 3537)

- Ps. 132, 1-2, Graduale (MR 3538)

- Lc. 12, 1-8, Evangelium (MR 3540)

- Ps. 31, 11, Ant. ad Offertorium (MR 3541)

- Mt. 12, 50, Ant. ad Communionem (MR 3543)

Ss. Ianuarii Ep. et Sociorum Martyrum

- Ps. 36, 39; Ibid. 1, Ant. ad Introitum (MR 3666)

- Hebr. 10, 32-38, Epistola (MR 3668)

- Ps. 33, 18-19, Graduale (MR 3669)

- Mt. 24, 3-13, Evangelium (MR 3671)

- Sap. 3, 1, 2 et 3, Ant. ad Offertorium (MR 3672)

- Mt. 10, 27, Ant. ad Communionem (MR 3674)

Ss. Vitalis et Agricolae Martyrum

- Ps. 32, 1, Ant. ad Introitum (MR 4034)

- Sir. 44, 15 et 14, Ant. ad Introitum (MR 4034)

- Hebr. 10, 32-38, Epistola (MR 4036)

- Ps. 123, 7-8, Graduale (MR 4037)

- Ps. 67, 4, Alleluia (MR 4038)

- Mt. 16, 24-27, Evangelium (MR 4039)

- Ps. 149, 5-6, Ant. ad Offertorium (MR 4040)

- Lc. 12, 4, Ant. ad Communionem (MR 4042)

Ss. Quatuor Coronatorum Martyrum

- Ps. 78, 11, 12 et 10; Ibid., 1, Ant. ad Introitum (MR 4044)

- Hebr. 11, 33-39, Epistola (MR 4046)

- Ex. 15, 11, Graduale (MR 4047)

- Sir. 44, 14, Alleluia (MR 4048)

- Mt. 5, 1-12, Evangelium (MR 4049)

- Ps. 67, 36, Ant. ad Offertorium (MR 4050)

- Sap. 3, 4, 5 et 6, Ant. ad Communionem (MR 4052)

S. Iosaphat Ep. et Mart.

- Ps. 32, 1, Ant. ad Introitum (MR 4096)

- Hebr. 5, 1-6, Epistola (MR 4098)

- Ps. 88, 21-23, Graduale (MR 4099)

- Ps. 10, 11-16, Evangelium (MR 4101)

- Io. 15, 13, Ant. ad Offertorium (MR 4102)

- Io. 10, 14, Ant. ad Communionem (MR 4104)

Commune Plurimorum Martyrum extra tempus Paschale

- Ps. 36, 39; Ibid. 1, Ant. ad Introitum (MR 4260)

- Hebr. 10, 32-38, Epistola (MR 4262)

- Ps. 33, 18-19, Graduale (MR 4263)

- Ps. 125, 5-6, Tractus (MR 4265)

- Lc. 12, 1-8, Evangelium (MR 4266)

- Sap. 3, 1, 2 et 3, Ant. ad Offertorium (MR 4267)

- Mt. 10, 27, Ant. ad Communionem (MR 4269)

- Mt. 24, 3-13, Evangelium (MR 4271)

Commune Confessoris Pontificis

- Ps. 131, 9-10; Ibid., 1, Ant. ad Introitum (MR 4318)

- Hebr. 7, 23-27, Epistola (MR 4320)

- Ps. 131, 16-17, Graduale (MR 4321)

- Ps. 109, 4, Alleluia (MR 4322)

- Ps. 111, 1-3, Tractus (MR 4323)

- Mt. 24, 42-47, Evangelium (MR 4325)

- Ps. 88, 25, Ant. ad Offertorium (MR 4326)

- Mt. 24, 46-47, Ant. ad Communionem (MR 4328)

Notae

Capitulum 5

* 5:7-10 NIB Cf. Mk 14:36 Prayer in Gethsemane

Capitulum 9

* 9:28 MR Cf. Simili modo (MR 1103)

Capitulum 10

* 10:5,7 NAB Quoting Ps 39:7-9 LXX.

* 10:19-20 RSV Cf. Mk 15:38 Temple veil torn

Sources

SRC

Description

MR

Missale Romanum 1962

NAB

New American Bible 1986

NIB

New Interpreters Bible 1994

RSV

Oxford Annotated Revised Standard Version, 1977

Table of Contents

Capitulum 1

Capitulum 2

Capitulum 3

Capitulum 4

Capitulum 5

Capitulum 6

Capitulum 7

Capitulum 8

Capitulum 9

Capitulum 10

Capitulum 11

Capitulum 12

Capitulum 13